A Bizottság 826/2001/EK rendelete

(2001. április 27.)

a 562/2000/EK rendelet módosításáról, és az 1254/1999/EK tanácsi rendeletnek a marhahús felvásárlása tekintetében történő alkalmazására vonatkozó részletes szabályok megállapításáról szóló 590/2001/EK rendelet módosításáról és az attól való eltérésről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a marha- és borjúhús piacának közös szervezéséről szóló, 1999. május 17-i 1254/1999/EK [1] tanácsi rendeletre és különösen annak 47. cikke (8) bekezdésére,

mivel:

(1) A 719/2001/EK [2] rendelettel módosított 590/2001/EK [3] bizottsági rendelet az 562/2000/EK [4] bizottsági rendelet számos módosítását és eltérését vezeti be a szarvasmarhafélék szivacsos agyvelőbántalmával (BSE) kapcsolatos események által okozott rendkívüli piaci helyzet kezelése céljából. Az azt követő ragadós száj- és körömfájás (FMD) egyes további módosításokat tett szükségessé.

(2) Az 562/2000/EK rendelet 4. cikkének (2) bekezdésétől eltérve az 590/2001/EK rendelet 1. cikke (2) bekezdésének b) pontja rendelkezik az állatok öt bordát tartalmazó elülső testnegyedének felvásárlásáról. A tapasztalatok alapján meg kell határozni egyes átvételi szabályokat a testnegyedekre vonatkozóan.

(3) Az 590/2001/EK rendelet 1. cikkének (3) bekezdése rendelkezik 2001. második negyedévének első két pályázati eljárással kapcsolatban a legnagyobb súlyt meghaladó hasított testek felvásárlásának lehetőségéről, ugyanakkor ebben az esetben a felvásárlási árat a megengedett legnagyobb súlyú hasított test felvásárlási árára korlátozza. Az elülső testnegyedek felvásárlására való tekintettel a helyzet átláthatóbbá tétele érdekében megszorítást kell alkalmazni a második pályázati eljárással kapcsolatban a felvásárlási árat a kifizethető legnagyobb hasított testsúly 40 %-ára a korlátozva.

(4) Ezért az 590/2001/EK rendeletet módosítani kell.

(5) Az események alakulására figyelemmel ennek a rendeletnek haladéktalanul hatályba kell lépnie.

(6) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

Az 590/2001/EK rendelet a következőképpen módosul:

1. Az 1. cikk (3) bekezdése helyébe a következő szöveg lép:

"(3) Az 562/2000/EK rendelet 4. cikke (2) bekezdésének g) pontja ellenére 2001. második negyedévére vonatkozóan az abban a pontban említett hasított testek legnagyobb súlya a következő:

- az első pályázati eljárásra vonatkozóan 430 kg; a 430 kg-nál nehezebb hasított testek az intervenció keretében felvásárolhatók, de ebben az esetben a fizetett felvásárlási ár nem haladhatja meg a legnagyobb súlyra vonatkozó árat,

- a második pályázati eljárásra vonatkozóan 430 kg; a 430 kg-nál nehezebb hasított testek az intervenció keretében felvásárolhatók, de ebben az esetben a fizetett felvásárlási ár nem haladhatja meg a legnagyobb súlyra vonatkozó árat, illetve elülső testnegyedek esetében a fizetett felvásárlási ár nem haladhatja meg a kifizethető legnagyobb súlyra vonatkozó ár 40 %-át,

- a harmadik és negyedik pályázati eljárásra vonatkozóan 410 kg,

- az utolsó két pályázati eljárásra vonatkozóan 390 kg.";

2. Az 1. cikk a következő (5a) bekezdéssel egészül ki az (5) bekezdés után:

"(5a) Az 562/2000/EK rendelet 17. cikkének ellenére, ahol az átvételt elülső testnegyedekre korlátozták, az utóbbiakat a hozzájuk tartozó hátulsó testnegyedekkel együtt kell felkínálni annak érdekében, hogy az intervenciós ügynökség elfogadja azokat, így ellenőrizhető az eredeti hasított testek legnagyobb súlya, előkészítése és osztályozása.

Amennyiben az állatok elülső és hátulsó testnegyedének előzetes vizsgálatát a cikk (3) bekezdése feltételeinek megfelelően végezték el, a vizsgálaton elfogadott elülső testnegyedeket az intervenciós központban a hátulsó testnegyedek nélküli előkészítésben is át lehet venni lepecsételt szállítóeszközben történt odaszállításukat követően."

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. április 27-én.

a Bizottság részéről

Franz Fischler

a Bizottság tagja

[1] HL L 160., 1999.6.26., 21. o.

[2] HL L 100., 2001.4.11., 13. o.

[3] HL L 86., 2001.3.27., 30. o.

[4] HL L 68., 2000.3.16., 22. o.

--------------------------------------------------